عز الدین حداد

عز الدین حداد جو اپنی کنیت  ابو صہیب سے بھی معروف ہیں، فلسطینی سیاست دان اور عسکریت پسند ہیں۔ وہ حماس کے عسکری ونگ عز الدین القسام بریگیڈ کے سینئر کمانڈر ہیں۔ وہ غزہ پٹی میں حماس کے چوتھے قائد کے طور پر خدمات انجام دے رہے ہیں، جنھوں نے اپنے پیشرو محمد سنوار کی ہلاکت کے بعد یہ منصب سنبھالا۔ وہ اس وقت غزہ بریگیڈ کے سربراہ ہیں اور شمالی غزہ کے محاذ کی نگرانی کرتے ہیں۔ غزہ میں انھیں  (القسام کا بھوت) کے لقب سے جانا جاتا ہے۔

عز الدین حداد حماس کی جنرل ملٹری کونسل کے رکن بھی ہیں اور تنظیم کی کئی عسکری کارروائیوں کی منصوبہ بندی اور نفاذ میں کلیدی کردار ادا کرتے آئے ہیں۔

 ابتدائی زندگی 
حداد نے کم عمری ہی میں حماس میں شمولیت اختیار کی اور سنہ 1987ء میں اس کی تاسیس کے وقت سے تحریک کے ساتھ وابستہ ہیں۔ انھوں نے غزہ بریگیڈ میں ایک عام کارکن کے طور پر آغاز کیا اور بتدریج ترقی کرتے ہوئے پلٹون کمانڈر، بعد ازاں بٹالین کمانڈر اور آخرکار بریگیڈ کے سربراہ بنے۔

 قیادت 
مئی 2022ء میں آپریشن فجر صادق (بریکنگ ڈان) کے دوران بریگیڈ کمانڈر باسم عیسیٰ کی ہلاکت کے بعد حداد نے غزہ بریگیڈ کی قیادت سنبھالی۔ تب سے وہ حماس کی کئی بڑی عسکری کارروائیوں کی منصوبہ بندی میں شامل رہے، جن میں 7 اکتوبر 2023ء کا حملہ بھی شامل ہے۔

حداد انتہائی خفیہ طرزِ عمل کے لیے مشہور ہیں اور شاذ و نادر ہی عوامی طور پر نمودار ہوتے ہیں۔ تاہم مئی 2022ء میں انھیں ایک ویڈیو میں اسرائیل کو دھمکی دیتے ہوئے دیکھا گیا اور جنوری 2025ء میں انھوں نے الجزیرہ کو ایک انٹرویو دیا جس میں 7 اکتوبر کی کارروائی میں اپنے کردار پر بات کی۔

 7 اکتوبر کے حملے میں کردار 
6 اکتوبر 2023ء کو حداد نے اپنے بٹالین کمانڈروں کا اجلاس بلایا اور اسرائیل پر حملے کے تحریری احکامات تقسیم کیے جسے بعد ازاں  کے نام سے جانا گیا۔ ان احکامات میں اسرائیلی فوجیوں کو اغوا کر کے غزہ منتقل کرنے پر زور دیا گیا تھا۔ اگلے دن حماس نے اچانک حملہ کیا جس کے نتیجے میں بھاری جانی نقصان اور متعدد اسرائیلی شہری و فوجی اغوا ہوئے۔

 اسرائیلی حملے اور قاتلانہ کوششیں 
حداد اسرائیل کی کئی قاتلانہ کوششوں سے بچ چکے ہیں جن کی تعداد چھ بتائی جاتی ہے۔ وہ اسرائیل کی جانب سے مطلوب سب سے اہم القسام کمانڈروں میں دوسرے نمبر پر ہیں جب کہ رائد سعد پہلے نمبر پر ہیں۔

 موجودہ حیثیت 
مئی 2025ء تک غداد شمالی غزہ میں حماس کے عسکری ونگ کی قیادت کر رہے ہیں اور موجودہ جنگ میں شدید نقصان کے بعد تنظیم کی دوبارہ تنظیم سازی میں مصروف ہیں۔ بطور غزہ میں حماس کے قائد انھیں کسی بھی جنگ بندی یا قیدیوں کے تبادلے کے معاہدے پر ویٹو کا اختیار حاصل ہے۔
 حوالہ جات 

زمرہ:بقید حیات شخصیات
زمرہ:حماس فوجی کے ارکان
زمرہ:حماس کے رہنماہان
زمرہ:غزہ پٹی کی شخصیات